**Sjællandsstævnets Ordinære Generalforsamling**

**Afholdt af Amager Video Klub**

**Korsvejens Skole, onsdag den 18. januar 2017, kl. 19.00.**

Der var 18 deltagere ved generalforsamlingen, fordelt på 8 klubber.

**Deltagere ved mødet var:**

Johnny Bjørnestad Hjemmevideo og Fotoklubben i Gladsaxe

Jørgen Møller Andersen Hjemmevideo og Fotoklubben i Gladsaxe

Benny B. Christensen Zoom Foto og Videoklub

Verner Sønderskov Zoom Foto og Videoklub

Arne Pehrsson Greve VideoKlub

Hans R. Johansen Greve VideoKlub

Jens V. Bruun Greve VideoKlub

Leif Christiansen Gladsaxe Film og VideoKlub

Jørgen Bohn Grønnegade Centrets Videoklub, Hillerød

Freddy Troelsen Grønnegade Centrets Videoklub, Hillerød

Kjeld Hecbro Grønnegade Centrets Videoklub, Hillerød

John Christensen Amager Video Klub

Christian Hygom Amager Video Klub

Klaus Buron Amager Video Klub

Lars T. Lademann Amager Video Klub

Flemming Jensen Rødovre Film- & Videoamatører

Flemming Solgaard Rødovre Film- & Videoamatører

Niels Wulf Lyngby Smalfilm og Videoklub

Formanden for Amager Video Klub, John Christensen, bød velkommen og takkede for det store fremmøde.

Mødet startede i.h.t. dagsordenen.

**1. Valg af dirigent**

Hans R. Johansen fra Greve Videoklub blev valgt og konstaterede, at generalforsamlingen var rettidigt indkaldt og spurgte, om nogen havde indsigelse imod udsendte dagsorden, hvilket ingen havde.

**2. Valg af referent og stemmeudvalg**

Lars T. Lademann fra AVK blev valgt til referent.

Verner Sønderskov fra Zoom og Flemming Jensen fra Rødovre Film- og Videoamatører blev valgt til stemmeudvalg.

**3. Stævneledelsens beretning**

Beretningen (se vedlagte kopi) blev fremlagt af John Christensen fra AVK, og bortset fra, at tidsfristen på endelige dagsorden ikke korrekt var overholdt, blev Sjællandsstævnet 2016 rost, og dirigenten konkluderede, at der var enighed om, at beretningen blev godkendt.

**4. Fremlæggelse af revideret regnskab.**

Regnskabet var ved en fejl ikke blevet fremsendt sammen med indbydelsen til stævnet, men ”næsen” var placeret, og en undskyldning blev givet af AVKs kasserer Christian Hy-gom, som derefter fremlagde regnskabet.

En del af deltagerne undrede sig over de lave omkostninger fra stævnet, hvortil John Chri-stensen forklarede, at der ikke havde været nogle udgifter til lokale i Kulturzonen, samt til musikken.

Hans Johansen fra Greve mente, at man måske kunne bruge noget af ”overskuddet” på at købe 1 USB-nøgle i stedet for 2, når filmene efter stævnet skulle sendes ud til klubberne.

Et andet forslag blev bragt på bane, om at man skulle bruge flere penge på dommerne, som gjorde et stort stykke arbejde.

Regnskabet blev derefter godkendt.

**5. Fastsættelse af kontingent, samt øvrige gebyrer**

Med udgangspunkt i den forholdsvis store egenkapital i Stævnets kassebeholdning kom der flere gode forslag fra forsamlingen. Bl.a. at man kunne bruge nogle af pengene til kon-tingentnedsættelse eller til ekstra underholding ved stævnerne.

Jens V. Bruun fra Greve Videoklub mente dog, at man skulle holde lidt igen med oven-nævnte forslag, da man muligvis kunne komme i en situation, hvor man i forbindelse med fællesstævner med Jylland ville have en ekstra udgift til USB-nøgler eller til lokaleleje til vores egne stævner. Efter en del snak frem og tilbage, blev forsamlingen enige om, at det var klogest, at bibeholde det nuværende kontingent og gebyrer, som blev vedtaget:

For klubber med mindre end 6 medlemmer er kontingentet 200,- kr.

For klubber med 6 medlemmer og derover er kontingentet 400,- kr.

Gebyret er på 8,- kr. pr. påbegyndt spilleminut, for de tilmeldte film.

**6. Indkomne forslag**

Til punkt 6 var indkommet 6 forslag og 1 kommentar til forslagene (se vedlagte bilag). Kommentaren fra Dan Kampmann blev oplæst af Stævnelederen, som samtidig foreslog, at man startede med AVKs forslag (vedhæftet på indkaldelsen), som faktisk også var et praktisk forslag, og at man ikke ville være i stand til at gennemføre generalforsamlingen i løbet af en aften, da de indsendte forslag ville være meget tidskrævende at diskutere og nå til enighed om. Man enedes om AVKs forslag, og derefter fulgte en konstruktiv og livlig diskussion om at nedsætte et udvalg, som skulle kigge på de indsendte forslag, samt også gennemgå de nuværende konkurrenceregler.

Der blev vedtaget at nedsætte et udvalg på 5 personer, som skulle komme fra de 11 klub-ber, der havde betalt kontingent sidste år. Hver klub skal stille med 1 repræsentant til ud-valget. Udvalget skal repræsentere bredt fra deres egne klubber og samtidig være lydhøre over for de klubber, der eventuelt ikke er med i udvalget. Man diskuterede videre om ud-valget eventuelle kompetencer og kom frem til, at udvalget ville få al den tid, det vil tage, for at komme frem til et fornuft resultat. De nuværende regler/vedtægter vil stadig være gældende, indtil en generalforsamling havde godkendt udvalgets resultat.

Verner Sønderskov fra Zoom blev tovholder til udvalget og modtager kandidater til udval-get senest den 18. februar 2017. Gerne på mailadressen: [fotograf@vskov.dk](mailto:fotograf@vskov.dk).

Jørgen Møller Andersen fra Hjemmevideo- og Fotoklubben i Gladsaxe udtrykte til sidst utilfredshed med, at der ikke blev givet dommerkommentarer til samtlige film.

**7. Fastsættelse af klub til afholdelse af næste stævne**

Ingen af de deltagende klubber mente sig i stand til afholde næste års Sjællandsstævne, og selvom man prøvede forskellige konstellationer, f.eks. med at 2 klubber slog sig sammen og afholdt stævnet, fandt man ikke en løsning. Man enedes om at spørge Roskilde Video-amatører, om de var i stand til at afholde stævnet 2017. Hvis ikke, ville der blive indkaldt til en ekstra ordinær generalforsamling, torsdag den 9. februar 2017. kl. 19.00 hos Amager Video Klub. Formanden for AVK, John Christensen vil modtage tilmeldingerne.

**8. Fastsættelse af klubber der stiller dommere til næste stævne, ifølge §9**

Følgende 3 klubber stiller med dommere:

Zoom – Greve – Rødovre

**9. Bortfalder**

**10. Valg af revisor**

Christian Hygom fra AVK valgt til revisor

**11. Eventuelt**

Snakken gik hen over bordet og Jens V. Bruun omdelte et udkast til en aftale (se bilag) mellem Jyllandsstævnet og Sjællandsstævnet og fortalte om dette, som kort fortalt består af en udveksling af filmene fra stævnerne mellem Sjælland og Jylland. Med en rettelse i teksten (Punkt 2, linje 3+4+5 udgår) blev udkastet godkendt.

Johnny Bjørnestad fra Hjemmevideo- og Fotoklubben i Gladsaxe havde taget sin film fra Sjællandsstævnet med til fremvisning, men desværre måtte dette opgives pga. tidsnød.

Filmen kan ses på hans adresse: ”Johnny Bjornestad” på Youtube.

John Christensen takkede dirigenten, som hævede mødet kl. 21.30.

Onsdag den 18. januar, Amager Video Klub

Hans R. Johansen, dirigenten - Underskrift

John Christensen, formand A.V.K. - Underskrift

Lars T. Lademann, referent - Underskrift